Parklet Teatralna 4 ôtwarty (galeryjo, kōnkurs)
21 września przed Regiōnalnym Instytutym Kultury przi ul. Teatrowyj (Teatralnej) 4 w Katowicach ôtwarli parklet – kōnsek placu na to, coby se siednōńć, pogodać, poczytać, abo w inkszy spusōb se dychnōńć. Na ta przileżytoś szło tyż posuchać bojek pō naszymu z ksiōnżki „Czytej bajtlōm kożdy dziyń”, kiero prawie miała swoja prymiera. Ksiōnżka ta to je zbiōr 10 bojek z tych, co prziszły do RIK na kōnkurs ôrganizowany pora miesiyncy tymu. Krōm czytanio bojek parklet mioł tyż inksze atrakcyje, bez przikłod kōncert a kolorowanki do dziecek. Kożdy mōg sie tyż zebrać jako ksiōnżka abo kwiotka.
Do czytelnikōw Wachtyrza mōmy 10 ksiōnżek „Czytej bajtlōm kożdy dziyń”. Coby jōm erbnōńć, styknie napisać na adres redakcyje (redakcyjo@wachtyrz.eu) email ze swojim mianym i adresym, na kiery mōmy jōm posłać. Poślymy je w ôdpowiydzi na piyrsze 10 takich emaili, kiere przidōm dō nos do 25.09. Trza zaroz pedzieć, iże ksiōnżka niy bydzie terozki dostympno w regularnyj sprzedaży! Za ksiōnżki dziynkujymy Regionalnemu Instytutowi Kultury.
Galeryjo zdjyńć z ôtwarcio parkletu Teatralna 4:
szl_Latn szl_Latn szl_Latn szl_Latn